left-arm pacer registers incredible bowling figures of
బౌలర్ సంచలనం.. ఒక్క పరుగివ్వకుండా 10 వికెట్లు!
టీ20 అంటేనే బ్యాట్స్‌మెన్ గేమ్. ఎంత గొప్ప బౌలరైనా టీ20కి వచ్చే సరికి పరుగులు ఇవ్వక తప్పదు.
TNN | Updated:
Nov 9, 2017, 01:35PM IST
టీ20 అంటేనే బ్యాట్స్&zwnj;మెన్ గేమ్. ఎంత గొప్ప బౌలరైనా టీ20కి వచ్చే సరికి పరుగులు ఇవ్వక తప్పదు. ఒక్కోసారి బ్యాట్స్&zwnj;మెన్ బాదుడు తట్టుకోలేక తలపట్టుకుంటారు బౌలర్లు. కానీ 15 ఏళ్ల రాజస్థాన్ బౌలర్ దీన్ని తలకిందులు చేశాడు. టీ20 క్రికెట్&zwnj;లో ఇప్పటి వరకు చూడని బౌలింగ్ ప్రదర్శనను ఇచ్చాడు. తన లెఫ్ట్ ఆర్మ్ మీడియం పేస్ బౌలింగ్&zwnj;తో ప్రత్యర్థి జట్టును ఉక్కిరిబిక్కిరి చేశాడు. జట్టులో ఏ ఇతర బౌలర్&zwnj;కు అవకాశమివ్వకుండా మొత్తం 10 వికెట్లు ఒక్కడే తీసేశాడు. అతనే ఆకాశ్ చౌదరి. స్థానికంగా జరిగిన టీ20 టోర్నీలో 4-4-0-10 గణాంకాలతో అందరినీ ఆశ్చర్యానికి గురి చేశాడు.
జైపూర్&zwnj;లో జరిగిన లేట్ భవేర్ సింగ్ టీ20 టోర్నమెంట్&zwnj;లో దిశా క్రికెట్ అకాడమీ తరఫున ఆడిన ఆకాశ్ బుధవారం ఈ అద్భుతమైన బౌలింగ్ గణాంకాలను నమోదు చేశాడు. పెర్ల్ అకాడమీ జరిగిన మ్యాచ్&zwnj;లో నాలుగు ఓవర్లు బౌలింగ్ చేసిన ఆకాశ్.. నాలుగు మెయిన్లు, సున్నా పరుగులు, 10 వికెట్లతో జట్టును గెలిపించాడు. తొలుత బ్యాటింగ్ చేసిన దిశా అకాడమీ జట్టు నిర్ణీత 20 ఓవర్లలో 156 పరుగులు చేసింది. అనంతరం లక్ష్య ఛేదనకు వచ్చిన పెర్ల్ అకాడమీ జట్టు.. ఆకాశ్ ధాటికి 36 పరుగులకే చాప చుట్టేసింది.